Diari Oficial de la Generalitat Valenciana


Sumari del DOGV 825, del 16-05-1988 (1988/811119)

ORDRE de 13 d'abril de 1988, del Conseller d'Obres Públiques, Urbanisme i Transports, per la qual es regulen les subvencions per a l'elaboració de planejament i projectes urbanístics.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/13/(2)/dof/vci/html**

### Dades del document

Número de DOGV
:   825

Data del DOGV
:   16-05-1988

Secció del DOGV
:   DISPOSICIONS GENERALS

Número del document
:   1988/811119


Data del document
:   13-04-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 13 d'abril de 1988, del Conseller d'Obres Públiques, Urbanisme i Transports, per la qual es regulen les subvencions per a l'elaboració de planejament i projectes urbanístics.  
La Disposició Transitòria Primera del Text refós de la Llei sobre Règim del Sòl i Ordenació Urbana estableix l?obligació d'adaptar el planejament general a les determinacions de l?esmentada Llei. La majoria dels municipis de la Comunitat Valenciana ha culminat el procés d'adaptació i revisió de llurs Plans Generals i Normes Subsidiàries o la redacció de Projectes de Delimitació de Sòl Urbà, i la resta es troba en les distintes fases de tramitació.  
En aquells municipis que van emprendre l'adaptació en els primers anys de vigència de la Llei, la publicació dels Reglaments que la desenvolupen o el mateix transcurs del temps han creat circumstàncies que aconsellen la revisió dels plans, sense menyscabament de la necessària seguretat jurídica que es fonamenta en la desitjable permanència dels documents de planejament, i que recomana la cautela necessària per evitar alteracions de les seues determinacions anticipades a la vigència de llurs programes o previsions.  
Atés que es troba tan avançada aquesta primera tasca d'elaboració dels marcs generals urbanístics, hi sorgeix, així mateix, la necessitat de desenvolupar-los a través del Planejament Parcial, dels Plans Especials, dels Projectes d'Urbanització, de la Reparcel·lació, l?Expropiació i aquells altres que constitueixen, en el seu conjunt, les diverses fases per a desenvolupar i gestionar el Planejament Urbanístic Municipal per tal d'executar-lo immediatament.  
Aquesta necessitat s?entén molt més urgent perquè mitjançant tal acció derivada es pretén la Conservació o Protecció del Patrimoni Urbanístico-Arquitectònic o la creació de sòl urbanitzat sobre terrenys de titularitat pública o que donen suport a activitats d'utilitat pública i interés social.  
Per l?interés de col·laborar amb els Ajuntaments en aquesta tasca planificadora i de gestió urbanística, és pel que, de conformitat amb les atribucions contingudes en els art. 35 e) i 44 de la Llei 5/1983, de 30 de desembre, del Govern Valencià,  
ORDENE:  
Article primer  
S'estableix un programa de subvencions amb una dotació de seixanta-tres milions quatre-centes deu mil pessetes (91.021.658), i en el concepte 432.10 de Projecte 741.10 del Pressupost de la Generalitat Valenciana per a 1988, per a la redacció de les figures de planejament següents en les condicions que s'assenyalen:  
a) Plans Generals Municipals d'Ordenació, Normes Subsidiàries d'Ambit Municipal i Projectes de Delimitació de Sòl Urbà.  
- Les Revisions de documents ja adaptats al text refós de la Llei del Sòl hauran de justificar-se, d'acord amb el que en disposa l'article 47 o, si s'escau, quan es complirà el termini a què en fa referència l'article 48.  
b) Plans Parcials. Projectes d'Urbanització, Reparcel·lació i Expropiació.  
1) Haurà de concórrer alguna de les condicions següents:  
- L'àmbit territorial inclourà propietats de titularitat municipal en la quantia suficient per assegurar una participació significativa en els beneficis del planejament o la urbanització.  
- Les càrregues de Planejament seran tals que l'augment d'aquestes amb el cost de Plans i Projectes puga dificultar l?execució efectiva.  
- Del desenvolupament del Planejament se'n derivaran actuacions de constatable utilitat pública i interés social, tals com dotació d'equipaments, especialment necessaris a la població, execució de sistemes generals, etc..  
2) Quan no hi concórreguen les circumstàncies a què fa referència el punt anterior, la Direcció General d'Urbanisme, a través del Servei de Gestió Urbanística prestarà col·laboració i suport tècnic per a la seua redacció.  
c) Plans Especials.  
Haurà de concórrer alguna de les condicions següents:  
- L'àmbit abastarà conjunts declarats o amb expedient incoat d'interés històrico-artístic i no s'oposaran en llurs finalitats i mètodes al planejament de rang superior.  
- Hi serà prevista la seua redacció en el planejament de rang superior, i es formaran per a la satisfacció de dèficits d'equipament.  
- Es redactaran per a la dotació de serveis urbanístics bàsics.  
Article segon  
Podran acollir-se a aquestes subvencions els Ajuntaments de la Comunitat Valenciana que així ho sol·liciten i en justifiquen la necessitat de l?elaboració.  
Article tercer  
Els Ajuntaments formularan les sol·licituds en la Direcció General d'Urbanisme de la Conselleria d'Obres Públiques, Urbanisme i Transports, mitjançant la definició de la figura de planejament o projecte urbanístic a redactar, amb el càlcul del pressupost de les obres segons que estableixen el Reial Decret 2.512/1977, de 17 de juny, i el Reial Decret 3. 066/1978, d?1 de desembre -disposicions que regulen els honoraris professionals pels treballs esmentats- i l'assenyalament de la forma d'adjudicació d'aquestes.  
Article quart  
La quantia de la subvenció s'establirà segons els criteris següents:  
a) Redacció de Revisió de Plans Generals Municipals d'Ordenació, Normes Subsidiàries d'àmbit Municipal i Projectes de Delimitació de Sòl Urbà:  
- 90% del pressupost quan l'Ajuntament adjudicarà els treballs pel sistema de Concurs Públic.  
- 50% del pressupost si l'adjudicació era directa.  
b) Redacció del Planejament Parcial:  
- 30% del pressupost.  
c) Redacció del Planejament Especial.  
- 30% del pressupost.  
d) Redacció de Projectes de Reparcel·lació, Expropiació i Urbanització.  
- 30% del pressupost.  
Article cinqué  
Després d'haver estat notificada l?esmentada resolució a l'Ajuntament corresponent, aquest convocarà el concurs o adjudicarà directament els treballs, segons els models documentals que la Direcció General d'Urbanisme li subministrarà a l?efecte, es formalitzarà el contracte subsegüent entre l'Ajuntament i l?Equip redactor adjudicatari, i se'n donarà compte a la Direcció General d'Urbanisme en el termini de deu dies perquè siga desigant un tècnic adscrit en aquesta, el qual actuarà com a director dels treballs.  
Article sisé  
La redacció de plans i projectes se subjectarà a les condicions econòmico-adminstratives i tècniques assenyalades en els plecs proporcionats per la Direcció General d'Urbanisme.  
Els pagaments parcials de la subvenció s'efectuaran tal com les diferents fases d'elaboració siguen objecte d'informe favorable pel Director dels treballs, nomenat a tal efecte per la Direcció General d'Urbanisme.  
DISPOSICIO FINAL  
La Direcció General d'Urbanisme dictarà les instruccions que, si s'escau, calguen per a la interpretació, l?execució i el desenvolupament d'aquesta Ordre, que vigirà l?endemà de la publicació.  
València 13 d'abril de 1988.  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI